કચ્છના સરક્રિક વિસ્તારમાંથી ઝડપાયેલી પાકિસ્તાની બોટમાં સવાર ૯ વ્યક્તિઓની બીએસએફ અને વિવિધ એજન્સીઓની તપાસ દરમ્યાન ૭ વ્યક્તિઓ માછીમાર હોવાનું સામે આવ્યું છે. જ્યારે અન્ય બે વ્યક્તિઓ શંકાસ્પદ હોવાનું જણાયું છે. હાલમાં બીએસએફ દ્વારા બંને શંકાસ્પદ વ્યક્તિઓની પૂછપરછ કરવામાં આવી રહી છે. ઉરીમાં લશ્કરી છાવણી પર આતંકવાદી હુમલો અને ત્યારબાદ ભારતીય સૈન્યએ પીઓકેમાં કરેલી સર્જિકલ સ્ટ્રાઇક બાદ ભારત અને પાકિસ્તાનની સરહદ પર તણાવની સ્થિતિ સર્જાઇ છે ત્યારે દરિયા અને જમીનમાર્ગે પાકિસ્તાન સરહદે જોડાયેલ ગુજરાતમાં વિશેષ સાવધાની રાખવામાં આવી રહી છે.